भोपाल-इटारसी में बन रहा वाशेबल एप्रन
डीबी स्टार राधेश्याम दांगी
भोपाल रेलवे स्टेशन पर वाशेबल एप्रन बनाया जा रहा है। रेलवे के अफसरों ने इस काम का दो महीने पहले टेंडर निकाला। टेंडर में ही ऐसी शर्तें लगा दी ताकि चहेते ठेकेदार को यह काम दिया जा सके। यह काम करीब 2 करोड़ 55 लाख का है, जो ठेकेदार ओपी मेघानी को मिल गया। प्लेटफॉर्म नंबर-3 से सिविल वर्क्स के दौरान निकलने वाला मलबा हटाने-उठाने का जिम्मा ठेकेदार का ही है, लेकिन इसे हटाने में रेलवे की मालवाहक बोगी का इस्तेमाल किया जा रहा है। इसके अलावा इटारसी के प्लेटफॉर्म नंबर 3 व 5 का काम भी इसी ठेकेदार को मिला है। बताया जा रहा है कि दोनों स्टेशनों का काम एक ही ठेकेदार को देने में अफसरों ने विशेष दिलचस्पी दिखाई है। भोपाल और इटारसी में वाशेबल एप्रन का काम 5 करोड़ 47 लाख रुपए में होगा। वहीं ठेकेदार का बचाव करते हुए अफसर कह रहे हैं कि टेंडर में रेलवे के संसाधन इस्तेमाल करने का जिक्र है। शेष पेज 3 पर
टेंडर में जिक्र है
ठेकेदार ने रेलवे की बोगी का इस्तेमाल किया है तो उसे पैसा काटकर भुगतान किया जाएगा। जहां तक ट्रैक्टर जा सकता है, वहां तक ले जाते हैं, बाकी जगह रेलवे के मालवाहक से मटेरियल उठाना पड़ता है। आरएमसी का जिक्र टेंडर में है, लेकिन फ्यूरी मशीन से बाहर से ही कांक्रीट मिक्स करके लाया जाता है। हम तो आरएमसी से ही काम करते हैं। आरएमसी का टेंडर में इसलिए लिखते हैं कि मटेरियल मैकेनिकली मिक्स करके डाला जाए। जहां आरएमसी की जरूरत नहीं है, वहां फ्यूरी मशीन इस्तेमाल करते हैं। डीआर भारती, डिविजनल इंजीनयर, भोपाल रेल मंडल, रेलवे
hin_Deva mai_Deva hin_Deva hin_Deva hin_Deva